Висше училище по телекомуникации и пощи

Висшето училище по телекомуникации и пощи (съкратено ВУТП) в София се намира в район „Студентски“ на Столичната община, на ул. „Академик Стефан Младенов“ № 1. Ректор е проф. д-р Миглена Темелкова. История ВУТП е правоприемник на Държавното телеграфопощенско училище, основано с указ на княз Александър I на 21 декември 1881 г. Макар че получава статут на висше училище едва през 1997 г., то е висшето учебно заведение с най-дългата история в България след Военното училище, основано в Пловдив през 1878 г. На 30 ноември 1922 г. XIX обикновено народно събрание приема Закона за откриване на телеграфопощенско и железопътно училища, утвърден за публикуване с Царски указ № 60 от 22 януари 1923 година. Училището е към Министерството на железниците и има два отдела – среден и професионален. От 1939 г. е реогранизирано като Школа към Общовойсковия свързочен полк в София. На 18 февруари 1948 г. VI велико народно събрание приема Закона за Държавния телеграфопощенски институт, който е със статут на полувисше специално учебно заведение с курс на обучение 2 учебни години. Негов приемник от 1954 г. е Държавният полувисш институт на съобщенията. Наименуван е и на антифашиста Аврам Стоянов от 1970 година, като пълното име става Полувисш институт на съобщенията „Аврам Стоянов“ (ПИС). Има 3-годишен курс на обучение. XXXVIII народно събрание с Решение от 17 юли 1997 г. (ДВ, бр. 59 от 25 юли 1997 г.) преобразува ПИС в Колеж по телекомуникации и пощи (КТП). Той е самостоятелно държавно висше училище със срок на обучение 3 г., което дава професионална квалификация и провежда подготовка до образователно-квалификационна степен „специалист по…“. След присъединяването на България към Европейския съюз и хармонизиране на висшето образование в България с Европейското образователно пространство КТП дава професионална квалификация със степен ”професионален бакалавър по...” – 180 ECTS, обучение от 3 години (ДВ, брой 41 от 22 май 2007 г. Закон за изменение и допълнение на Закона за висшето образование). С Решение на Народното събрание от 21 май 2015 г. КТП е преобразуван във Висше училище по телекомуникации и пощи. След преобразуването му училището е акредитирано до 21 май 2017 г. Наименования Телеграфо-пощенско училище (1922 – 12 март 1941) Държавно телеграфо-пощенско училище към Свързочния полк (от 12 март 1941) Държавен полувисш институт на съобщенията (11 декември 1954 – 1970) Полувисш институт на съобщенията „Аврам Стоянов“ (1970 – 25 юли 1997) Колеж по телекомуникации и пощи (25 юли 1997 – 21 май 2015) Висше училище по телекомуникации и пощи (от 21 май 2015) Ръководители полк. Страшимир Кушев (1922 – 1923 г.) полк. Стефан Хесапчиев (1923 – 1926 г.) полк. Петко Митайков (1926 – 1929 г.) полк. Георги Янков (1929 – 1933 г.) полк. Тодор Писков (1933 – 1934 г.) полк. Петър Петрунов (1934 – 1935 г.) полк. Константин Бекяров (1935 – 1940 г.) полк. Иван Николов (1940 – 1941 г.) полк. Витан Витанов (1941 – 1944 г.) полк. Светослав Саев (1944 – 1946 г.) полк. Иван Иванов (1946 – 1948 г.) инж. Георги Данов (1948 – 1950 г.) Николай Несторов (1950 – 1953 г.) Никола Крушовенски (1953 – 1958 г.) инж. Любен Колинкоев (1959 – 1984 г.) инж. София Янева (1984 – 1987 г.) инж. Донка Георгиева (1987 – 1994 г.) инж. Пенка Кръстева (1994 – 1997 г.) доц. д-р инж. Ангел Ангелов (1997 – 2005 г.) доц. инж. Иван Проданов (2005 – 2010 г.) проф. д-р инж. Иван Куртев (2010 – 2014 г.) проф. дтн инж. Димитър Радев (2014 – 2019 г.) проф. д-р Миглена Темелкова (от 2019 г.) Специалности Висшето училище провежда обучение за следните образователни-квалификационни степени: „Професионален бакалавър“ – с продължителност 3 г.; „Бакалавър“ – с продължителност 4 г. „Магистър“ – с продължителност 2 г. Обучава студенти по следните специалности: За степен „Професионален бакалавър“ Телекомуникационни технологии Телекомуникационна информатика Телекомуникационни мрежи Безжични комуникации и разпръскване Компютърно администриране на софтуерни приложения Софтуерно проектиране Киберсигурност на високите технологии Мениджмънт и информационни технологии в телекомуникациите и пощите За степен „Магистър“ Информационни технологии Мобилни комуникации и интернет Управление на услуги Смарт лидерство Сътрудничество Висшето училище е съосновател на консорциум Semeistvo, обединяващ висши училища от Германия, Испания, Франция, Словакия, Чехия, Унгария, България и Русия подготвящи кадри за съобщенията. ВУТП е активен член на програмата на Европейския съюз за реализация на студентска, преподавателска и непреподавателска мобилност – Програма за учене през целия живот – по програма Еразъм. Източници Външни препратки Сайт на ВУТП Архив на оригинала от 2016-03-14 в Wayback Machine.